
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 154
                                                              din 31 iulie 2018
pentru modificarea Hotărârii Consiliului Local Sighișoara nr. 109/18.05.2018 privind aprobarea Regulamentului de Organizare și Funcționare al Direcției de Asistență Socială Sighișoara și aprobarea constituirii și componenței Colegiului Director al direcției


Consiliul Local al Municipiului Sighişoara, întrunit în ședință extraordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 21.020/19.07.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Ținând cont de Hotărârea Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;


Văzând Hotărârea Consiliului Local Sighișoara nr. 109/18.05.2018 privind aprobarea Regulamentului de Organizare și Funcționare al Direcției de Asistență Socială Sighișoara și aprobarea constituirii și componenței Colegiului Director al direcției;

Având în vedere Hotărârea Guvernului nr. 417/2018 privind modificarea Hotărârii Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal;

Văzând Raportul de specialitate al Serviciului Public de Asistență Socială, înregistrat cu nr. 21.019/19.07.2018, cu propunerea de modificare a Hotărârii Consiliului Local Sighișoara nr. 109/18.05.2018 privind aprobarea Regulamentului de Organizare și Funcționare al Direcției de Asistență Socială Sighișoara și aprobarea constituirii și componenței Colegiului Director al direcției, îndeplinindu-se prevederile legale în acest sens;
Având în vedere avizele favorabile ale comisiilor de buget și comerț;
În temeiul prevederilor art. 36, alin. (2), lit. a), alin. (3), lit. b) şi alin. (6), lit. a), pct. 2, art. 45, alin. (1) şi a art. 115, alin. (1), lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:


Art. 1. Se abrogă articolul 5 din Hotărârea Consiliului Local Sighișoara nr. 109/18.05.2018 privind aprobarea Regulamentului de Organizare și Funcționare al Direcției de Asistență Socială Sighișoara și aprobarea constituirii și componenței Colegiului Director al direcției.
Art. 2. Anexa nr. 1 la Hotărârea Consiliului Local Sighișoara nr. 109/18.05.2018 privind aprobarea Regulamentului de Organizare și Funcționare al Direcției de Asistență Socială Sighișoara și aprobarea constituirii și componenței Colegiului Director al direcției, se modifică după cum urmează:

1. Articolul 1 va avea următorul cuprins:

“Art. 1. Direcția de Asistență Socială Sighișoara este instituția publică specializată în administrarea și acordarea beneficiilor de asistență socială și a serviciilor sociale, înființată în subordinea Consiliului Local Sighișoara, ca direcție de asistență socială, cu scopul de a asigura, la nivelul municipiului, aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.”

2. Articolul 21 va avea următorul cuprins:
“Art.21. Conducerea Direcției de Asistență Socială Sighișoara se asigură de directorul executiv.”

3. Articolele 24 și 25 se abrogă;

4. La alineatul (3) al articolului 26, literele a), b), c), d), e) și g) vor avea următorul cuprins:

          “a) exercită atribuţiile ce revin Direcţiei în calitate de persoană juridică, după caz;

b) exercită funcţia de ordonator de credite, potrivit legii;

c) întocmeşte proiectul bugetului propriu al Direcţiei de Asistenţă Socială Sighişoara şi contul de încheiere a exerciţiului bugetar, pe care le supune aprobării consiliului local;

d) elaborează şi supune aprobării consiliului local proiectul strategiei de dezvoltare a serviciilor sociale, al planului anual de acţiune;

e) elaborează proiectele rapoartelor de activitate, ale rapoartelor privind stadiul implementării strategiei de dezvoltare a serviciilor sociale şi propunerile de măsuri pentru îmbunătăţire a activităţii;

……………………………………………………………………………………….

g) elaborează şi propune spre aprobare consiliului local statul de funcţii al Direcţiei de Asistenţă Socială Sighişoara;”.

Art. 3. Date fiind prevederile art. 1 și art. 2 din prezenta se actualizează Regulamentul de Organizare și Funcționare al Direcției de Asistență Socială, aprobat prin Hotărârea Consiliului Local Sighişoara nr. 109/18.05.2018, conform anexei nr. 1, care face parte integrantă din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Direcția de Asistență Socială Sighișoara.


Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

      Ștefănescu Constantin         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Direcția de Asistență Socială Sighișoara;
  1 ex. Serviciul Resurse Umane și Administrare Sistem Informatic; 
  1 ex. Biroul Buget, Contabilitate, Salarizare – Direcția Economică; 
  1 ex. Serviciul Public Asistență Socială;

  9 ex. pentru persoanele desemnate în Colegiul Director al Direcției de Asistență Socială Sighișoara;

  1 ex. doamna Bădău Doina-Victoria.
21 ex.
C.B.A. 

